**Vzdelávanie žiaka v zahraničí**

podľa zákona 245/2008 § 25

(1) O povolení vzdelávania podľa § 23 písm. b), c) alebo e) rozhoduje riaditeľ kmeňovej školy na základe ***písomnej žiadosti zákonného zástupcu*** alebo plnoletého žiaka. (2) V žiadosti zákonný zástupca alebo plnoletý žiak uvedie a) meno, priezvisko a bydlisko žiaka, b) rodné číslo žiaka, c) adresu bydliska v zahraničí, d) názov a adresu školy, ktorú bude žiak v zahraničí navštevovať, ak je vopred známa, alebo názov a adresu školy zriadenej iným štátom na území Slovenskej republiky, ktorú bude žiak navštevovať.

(2) Ak ide o vzdelávanie podľa § 23 písm. b), zákonný zástupca žiaka alebo plnoletý žiak ***do 30 dní po príchode žiaka do krajiny pobytu predloží riaditeľovi kmeňovej školy doklad*** s uvedením názvu a adresy školy, ktorý potvrdzuje, že žiak navštevuje príslušnú školu. Zákonný zástupca žiaka alebo plnoletý žiak predloží tento ***doklad vždy k 15. septembru*** príslušného školského roka, ak žiak pokračuje vo vzdelávaní podľa § 23 písm. b).

***(- v prípade zvláštnych krajín – doporučuje sa vždy- treba úradný preklad o tom, akú školu navštevuje)***

(3) Žiak, ktorý vykonáva osobitný spôsob plnenia školskej dochádzky podľa § 23 písm. b) a c), môže na základe žiadosti zákonného zástupcu žiaka alebo žiadosti plnoletého žiaka ***vykonať komisionálne skúšky***. V žiadosti zákonný zástupca žiaka alebo plnoletý žiak uvedie ročníky, za ktoré sa majú komisionálne skúšky vykonať.

(4) Termín, obsah a rozsah komisionálnych skúšok určí riaditeľ školy, v ktorej sa majú komisionálne skúšky vykonať, ***najneskôr 15 dní pred ich konaním***. Na základe výsledkov komisionálnych skúšok vydá škola žiakovi vysvedčenie. Žiak, ktorý nepožiadal o vykonanie komisionálnych skúšok podľa odseku 5, vykoná komisionálne skúšky po ukončení osobitného spôsobu plnenia školskej dochádzky. Podľa výsledkov komisionálnych skúšok riaditeľ školy zaradí žiaka do príslušného ročníka.

Prakticky to znamená, že rodič žiada o vykonanie komisionálnych skúšok (teda škola to nevyžaduje). V prípade, že sa rodič rozhodne skúšky nevykonať, tak jeho dieťa zostáva v ročníku, kde nastúpilo a ktorý neukončilo. V tomto ročníku zostáva až do doby vykonania komisionálnych skúšok, alebo bude automaticky vyradené z evidencie školy po ukončení povinnej školskej dochádzky. V tomto prípade však nedostane žiadne vysvedčenia.

Komisionálne skúšky sa robia prevažne z predmetov: SJL, GEO a DEJ – slovenská časť. Po preskúšaní dieťaťa z viacerých rokov bude zaradené do ročníka, kde urobilo skúšky.